open-index/open-wikipedia-markdown huggingface dataset:
Kazino Royale

**Kazino „Royale** () – 21-asis Džeimso Bondo filmas. Šiame filme agento 007 vaidmenį atlieka Daniel Craig. Sukurtas pagal tokio pat pavadinimo Iano Flemingo romaną.

## Aktoriai
: *Aktorius – personažas*
* Daniel Craig – James Bond (britų slaptosios žvalgybos agentas 007)
* Eva Green – Vesper Lynd (JK Iždo agentė, Bondo finansinė rėmėja)
* Mads Mikkelsen – Le Chiffre (bankininkas, pokerio profesionalas, mokslininkas, remiantis terorizmą)
* Judi Dench – M (MI6 britų žvalgybos vadovė)
* Jeffrey Wright – Felix Leiter (CŽV operatyvinis darbuotojas, žaidžiantis pokerį)
* Giancarlo Giannini – Rene Mathis (Bondo kontaktas Juodkalnijoje)
* Caterina Murino – Solange Dimitrios (Alex Dimitrios žmona)
* Simon Abkarian – Alex Dimitrios (Le Chiffre bendrininkas Bahamose)
* Isaach De Bankolé – Steven Obanno (Ugandos karininkas, finansiniai ryšiais susijęs su Le Chiffre’u)
* Jesper Christensen – Ponas White (paslaptingas teroristų kontaktas)
* Ivana Miličević – Valenka (Le Chiffre mergina)
* Sebastien Foucan – Mollaka (bombų gamintojas Madagaskare)
* Ludger Pistor – Mendel (šveicarų bankininkas)

## Siužetas

Filme Džeimsas Bondas kovoja prieš teroristinę organizaciją. Bondas sustabdo teroristinį aktą Majamio oro uoste. Tačiau pagrindinis jo priešininkas – Le Chiffre – bankininkas, remiantis teroristines organizacijas Afrikoje. Bondas vyksta į Juodkalniją su savo mergina Vesper Lynd į pokerio turnyrą, kuriame dalyvauja Le Chiffre. Agento tikslas – priversti Le Chiffre pralošti pinigus. Nors Bondas laimi, tačiau juo pasinaudojusi Vesper vis vien perduoda pinigus į teroristų rankas. Filmo pabaigoje agentas prisikasta iki paties Pono Vaito.

## Veiksmo vietos
* Vaizduojamos veiksmo vietos: Uganda, Madagaskaras, Čekija (Praha), Anglija (Londonas), JAV (Majamis), Bahamos (Nasau), Juodkalnija, Italija (Venecija).
* Realios filmavimo vietos: Čekija (Praha, Karlovy Varai, Loketas, Plana), Bahamos, JK, Italija.

## Automobiliai
* Ford Mondeo 2007 m. Mk III
* Aston Martin DBS V12 2007
* Aston Martin DB5
Esparcetinis marguolis

**Esparcetinis marguolis** (*Zygaena loti*) – marguolių (*Zygaenidae*) šeimos drugys. Dydis 25-35 mm. Skraido liepos – rugpjūčio mėn. Vikšrai gyvena ant dvispalvio raženio.

(MHNT) Zygaena loti loli - Amiel Tarn France - female dorsal.jpg|  ♀
(MHNT) Zygaena loti loli - Amiel Tarn France - female ventral.jpg|  ♀ △ 

Lietuvoje labai reta rūšis. Aptiktas Ignalinos, Lazdijų, Vilniaus ir Varėnos raj. 

Rūšis įrašyta į Lietuvos raudonąją knygą.

## Nuorodos
*Zygaena loti (Denis & Schiffermüller, 1775)
*Slender Scotch Burnet Zygaena loti
Raudonžiedis marguolis

**Raudonžiedis marguolis** (*Zygaena ephialtes*) – marguolių (*Zygaenidae*) šeimos drugys. Pilvelio viduryje yra raudonas žiedas (tuo skiriasi nuo vingiorykštinio marguolio). Skraido liepos – rugpjūčio mėn. upių slėniuose ir šlaituose. Vikšrai aptinkami ant dvispalvio raženio. Vikšras gelsvas ar žalsvas, apaugęs šviesiais šereliais. Lėliukė juodai ruda.

Lietuvoje reta, lokaliai paplitusi rūšis. Rasta Kauno, Lazdijų, Prienų, Varėnos raj. Rūšis įrašyta į Lietuvos raudonąją knygą.

## Nuorodos
*Zygaena ephialtes (Linnaeus, 1767)
*Zygaena ephialtes (L., 1758)
Juodalksninis stiklasparnis

**Juodalksninis stiklasparnis ** (*Synanthedon mesiaeformis*) – stiklasparnių (*Sesiidae*) šeimos drugys. Skraido birželio – liepos mėn. Vikšrai gyvena ant juodalksnio.

Lietuvoje labai reta rūšis. Rasta Jurbarko, Tauragės, Vilniaus ir Varėnos raj.

Įrašytas į Lietuvos raudonąją knygą.

## Literatūra
* Vidmantas Karalius, Vincas Būda The investigation of Synanthedon mesiaeformis and S. flaviventris (Lepidoptera, Sesiidae) distribution in Lithuania using sex attractants. Acta Zoologica Lituanica 16 (3): 204-209

## Nuorodos
* ''Synanthedon mesiaeformis ''
Vapsvinis stiklasparnis

**Vapsvinis stiklasparnis** (*Synanthedon vespiformis*) – stiklasparnių (*Sesiidae*) šeimos drugys. Skraido gegužės – birželio mėn. Vikšrai gyvena ant ąžuolų.

Lietuvoje reta rūšis. Aptiktas Alytaus, Anykščių, Kėdainių, Klaipėdos, Kaišiadorių, Prienų, Skuodo, Šilutės raj. 

Rūšis įrašyta į Lietuvos raudonąją knygą.

## Nuorodos
*''Synanthedon vespiformis'' (Linnaeus, 1761)
*Yellow-legged Clearwing Synanthedon vespiformis
Ąžuolinis stiklasparnis

**Ąžuolinis stiklasparnis** (*Synanthedon conopiformis*) – stiklasparnių (*Sesiidae*) šeimos drugys. Skraido birželio-rugpjūčio mėn. Vikšrai randami ant ąžuolų.

Lietuvoje reta rūšis. Rasta Kauno, Kėdainių, Kaišiadorių, Šiaulių, Trakų, Vilniaus raj. Rūšis įrašyta į Lietuvos raudonąją knygą.

## Nuorodos
* ''Synanthedon conopiformis'' Esper
Augustinas Gricius (1899)

**Augustinas Gricius** (1899 m. gruodžio 12 d. Šiupyliuose, Gruzdžių valsčius, Šiaulių apskritis – 1972 m. vasario 28 d. Vilniuje) – žurnalistas, rašytojas, prozininkas, dramaturgas, vertėjas, visuomenės veikėjas.

## Biografija
1921–1923 m. mokėsi Antano Sutkaus vaidybos studijoje. 1923–1927 m. studijavo Lietuvos universitete.

1924–1927 m. dirbo teatre „Vilkolakis“. Nuo 1921 m. – agentūros ELTA bendradarbis, 1927–1940 m. laikraščių „Lietuva“ ir „Lietuvos aidas“, 1940–1941 m. laikraščių „Tarybų Lietuva“ ir „Tiesa“ žurnalistas. 1939–1940 m. – Lietuvos žurnalistų sąjungos pirmininkas. 1941 m. ištremtas į Sibirą, kalėjo Altajaus krašte ir Jakutijoje. 1942 m. Justo Paleckio iniciatyva buvo paleistas iš tremties, gyveno Rusijoje. Į Lietuvą grįžo 1944 m., 1944–1945 m. dirbo Meno reikalų valdyboje prie LTSR Ministrų Tarybos, 1946–1949 m. – Vilniaus ir Kauno lėlių teatrų literatūrinės dalies vedėjas, 1950–1955 m. – Lietuvos rašytojų sąjungos literatūrinis konsultantas. 

Sūnus – kino operatorius Jonas Gricius, duktė gydytoja onkologė Laima Griciūtė. Gruzdžiuose Augustino Griciaus vardu iki 2006 m. buvo vadinama Gruzdžių gimnazija.

## Kūryba
Reikšmingiausią jo kūrybos dalį sudaro dramaturgija. Yra parašęs, paskelbęs humoreskų, feljetonų, satyrinių apsakymų (slapyvardis *Pivoša*), atsiminimų, scenarijų kino filmui „Kalakutai“, išvertė Nikolajaus Gogolio, Konstantino Simonovo, Boriso Lavreniovo, Antono Tamsaarės kūrinių.

Feljetonams būdingos ryškios anekdotinės situacijos, ekspresyvus pasakojimas. Sovietiniais metais daugiausia reiškėsi kaip dramaturgas. Pirmosios sovietmečio pjesės smarkiai ideologizuotos. Įdomesni paskutinieji dramaturginiai darbai, kuriuose Gricius atsiskleidžia kaip vienas geriausių lietuvių humoristų. Apsakymuose dažniausiai vaizduojami gimtųjų vietų žmonės, vaikystės kaimo gyvenimas.

## Atminimo įamžinimas
* 1999 m. išleistas pašto ženklas (dail. Aušrelė Ratkevičienė).

## Bibliografija
* *Čin-či-be-ris*, 1925 m.
* *Pamokslai idėjos broliams*, feljetonai, 1928 m.
* *Vyrai, nesijuokit!*, feljetonai, 1929 m.
* *Žvilgsnis į gyvenimą pro mirties kilpą*, feljetonai, 1930 m.
* *Palanga*, komedija, pastatyta 1932 m., išspausdinta 1974 m.
* *Skeveldros*, drama, pastatyta 1949 m., išspausdinta 1951 m.
* *Liepto galas (Išvakarės)*, pjesė, pastatyta 1950 m., išspausdinta 1951 m.
* *Karšta vasara*, pjesė, pastatyta ir išspausdinta 1955 m.
* *Kalakutai*, scenarijus kino filmui, režisierius Vytautas Mikalauskas, 1958 m.,
* *Žmonės*, apsakymų rinkinys, 1960 m.,
* *Sėja ir pjūtis*, pjesė, pastatyta 1962 m. pavadinimu „Ir ūsai nepadėjo“,
* *Buvo buvo, kaip nebuvo*, pjesė, pastatyta 1963 m., išspausdinta 1964 m.
* *Kepurės nenukelsim*, apsakymų rinkinys, 1971 m.
* * Tėvų tėvai*, apsakymų rinkinys, 1972 m.

## Šaltiniai

3.↑ Laikraštis "Draugas" Čikaga 1941 m. rugsėjo 30 d. Nr.228, psl.1, Nr.49
Rimantas Grigas

**Rimantas Grigas** (g. 1962 m. rugsėjo 17 d. Klaipėdoje) – Lietuvos krepšinio treneris.

## Trenerio karjera
1988–1992 m. Kauno „Žalgirio“ dublerių komandos treneris.

1996–1999 m. Kauno „Atleto“ vyriausiasis treneris .

Lietuvos jaunių (iki 18 metų) rinktinės vyriausiasis treneris. Treniravo tokius žinomus Lietuvos krepšininkus, kaip Šarūnas Jasikevičius, Virginijus Praškevičius, Saulius Štombergas, Tomas Pačėsas, Rytis Vaišvila, Žydrūnas Ilgauskas ir kt.

1999–2006 m. vadovavo Kauno „Žalgirio-A. Sabonio mokyklos“ komandai. Nuo 2006 m. kovo 30 d. iki gruodžio 3 d. Kauno „Žalgirio“ vyriausiojo trenerio Ainaro Bagatskio asistentas . 2006 m. gruodžio mėn. tapo komandos vyr. treneriu, tačiau 2008 m. spalio 19 d. abipusiu susitarimu nutraukė kontraktą su „Žalgiriu“.

2008 m. spalio 27 d. – 2010 m. kovo 16 d. buvo Kijevo „Budivelnik“ vyr. treneriu.

2010 m. lapkričio 27 d. grįžo į „Žalgirį“, tapo sporto direktoriumi. 2010 m. gruodžio 14 – 2011 m. sausio 15 buvo „Žalgirio“ vyr. treneriu.

2021 m. rugsėjo 14 d. paskirtas Lietuvos moterų krepšinio rinktinės treneriu.

2025 m. vasario 14 d. Lietuvos krepšinio federacija pradėjo tyrimą dėl moterų rinktinės treneriui Rimantui Grigui mestų kaltinimų priekabiavimu. Vasario 16 d. Rimantas Grigas nusprendė pasitraukti iš rinktinės vyr. trenerio pareigų.

### Pasiekimai
* 2003 m. – LKAL čempionas
* 2007 m. – LKF taurės laimėtojas
* 2007 m. – BBL vicečempionas
* 2007 m. – LKL čempionas
* 2008 m. – LKF taurės laimėtojas
* 2008 m. – BBL čempionas
* 2008 m. – LKL čempionas
* 2008 m. – Aleksandro Gomelskio taurės laimėtojas 

## Šaltiniai
Mituva

**Mituva** – upė vakarų Lietuvoje, Raseinių rajono ir Jurbarko rajono savivaldybių teritorijoje, Karšuvos žemumoje, dešinysis Nemuno intakas.

## Geografija

Prasideda ties Didžiuliais, 9 km į šiaurės vakarus nuo Ariogalos. Teka į pietvakarius, prieš Gausantės žiotis pasuka į vakarus, o nuo Vidaujos žiočių – į pietryčius, įteka į Nemuną 124 km nuo jo žiočių, ties Jurbarku. Slėnis 200–400 m pločio, jo šlaitai 5–10 m aukščio. Aukštupio vaga reguliuota, plotis 5–10 m, gylis 1,7–2 m, natūralios vagos plotis 5–12 m, gylis 0,3–1 m. Vidutinis nuolydis 0,94 m/km. Srovės greitis 0,2–0,3 m/s. Vandens debitas Žindaičiuose, 29 km nuo žiočių: vidutinis 2,95 m³/s, didžiausias 104 m³/s. Debitas žiotyse m³/s. Vandens lygio svyravimo per metus amplitudė: vidutinė 3,9 m, didžiausia 4,5 m. Ties Jurbarkais, Girdžiais ir Rupeikiais įrengti tvenkiniai. Slėnio ruožas nuo Stakių iki Paulių priklauso Mituvos hidrografiniam draustiniui.

Žymesni tiltai: Girdžių tiltas, Bliūdžiaus tiltas, Jurbarko tiltas per Mituvą.

## Baseinas
Baseinas ištįsęs rytų – vakarų kryptimi lygiagrečiai Nemunui. Mituvos baseinas išsiskiria tankiausiu Lietuvoje upių tinklu – 1,52&nbsp;km/ km², o Gausantės (kairiojo Mituvos intako) baseine – net 2,05&nbsp;km/ km² (vidutinis upių tinklo tankis Lietuvoje yra 0,99&nbsp;km/ km²). Didesnis santykinis vandeningumas būdingas dešiniesiems intakams, drenuojantiems smėlingesnes teritorijas. Ežerų Mituvos baseine nėra.

## Intakai


;Kairieji
* Paupys,
* Gausantė,
* Snietala,
* Antvardė,
* Račintakis,
* Imsrė.

;Dešinieji
* Akmena,
* Alsa,
* Tidikas,
* Vidauja,
* Globys,
* Kamė,
* Smukausis.



## Etimologija

Upėvardžio šaknis *mit-* gretinama su žodžiais *mit-rus* („vikrus, lankstus“), *mit-rs* („drėgnas“). Pirminė šių žodžių reikšmė galėjusi būti „suspaustas, sumintas, susuktas“.

## Šaltiniai
Riurikas

**Kunigaikštis Riurikas** (~800–876 m.) – skandinavų vikingas, laikomas pirmuoju Rusios valstybės kūrėju ir ją valdžiusios Riurikų dinastijos pradininku.

## Biografija
Riurikas gimė apie 800 m. Skandinavijoje. Dalis mokslininkų sako, kad jis danas, kai kuriems atrodo, kad švedas, o dar kiti teigia, kad galėjo turėti ir slaviško kraujo, kadangi tada buvo dažnos skandinavų vikingų ir slavų moterų santuokos. Kita dalis mokslininkų teigia, kad Riuriko tėvas ir motina buvo vakarų slavai, gyvenę dabartinėje Šiaurės Vokietijoje.  850 m. Riurikas ir jo du broliai Sinėjus ir Truvoras su vikingų armija persikėlė per Baltijos jūrą į šiaurės vakarinę Rusijos dalį ir apsigyveno prie Ladogos ežero, netoli dabartinės Rusijos – Suomijos sienos. Netrukus Riurikas įsikūrė Naugarde. Anot kai kurių šaltinių, negalėdami susitvarkyti su politiniu chaosu, valdyti savo krašto Ruriką pasikvietė vietiniai slavai. Čia jis perėmė valdžią ir pasistatė pilį, kurioje gyvendamas valdė Rusijos žemes.

### Novgorodo kunigaikštis

862 metai, kuomet Riurikas tapo Naugardo kunigaikščiu, laikomi Rusijos valstybės pradžia.

Rusijos ir rusų pavadinimo kilmė iki šiol nėra galutinai išsiaiškinta. Viena iš hipotezių teigia, kad žodžiai *Rusia* ir *rusas* kilę iš skandinavų žodžio *ruotsi*, reiškiančio „irkluotojas“, o į jų šalį atplaukusius vikingus užkariautojus gyventojai vadino „ruseriais“.

Rurikas su žmona kunigaikštiene Efenda (Edvina) susilaukė sūnaus Igorio (875–945 m.), šis vėliau tapo Didžiuoju Kijevo kunigaikščiu. Kuomet 862 m. vikingai užvaldė šiaurinę Rusiją, pietuose slavų kunigaikštis Kijis įkūrė Kijevo teritoriją.

Riurikas mirė 879 m. Rašytiniuose šaltiniuose minima, kad narsusis vikingas, Naugardo kunigaikštis Riurikas žuvo mūšyje prie Mskoros tvirtovės, stovėjusios ant Lugos upės kranto. Kunigaikštis ir jo 12 karių buvo sudeginti ant Šum-Gora piliakalnio.

## Riurikų dinastija
Riuriko draugas ir bendražygis vikingas Olegas (Helga) perėmė valdymą, kadangi Riuriko sūnus Igoris tam dar buvo per jaunas.

880 m. Olegas užkariavo Kijevą ir po dvejų metų Kijevas tapo jo valdų sostine. Kai buvo sujungtos dvi sritys (šiaurinės Rusios ir Kijevo), Rusios valstybė tapo viena iš didžiausių ir galingiausių valstybių pasaulyje.

Riurikų dinastija gyvavo 862–1598 m. Mirus carui Fiodorui I, dinastijos niekas nepratęsė, nes jis neturėjo vaikų ir nepaliko įpėdinio. Rusią valdė tik dvi dinastijos. Pirmoji buvo Riurikų, antroji – Romanovų.

## Nuorodos
* Biografija anglų kalba
Šiaulių tardymo izoliatorius

**Šiaulių tardymo izoliatorius** – įkalinimo įstaiga Šiauliuose. Nuo 1922 m. Šiaulių sunkiųjų darbų kalėjimas, nuo 1945 m. – Šiaulių tardymo izoliatorius.

## Istorija

Pirmasis kalėjimas Šiauliuose, kuriuose gyveno tik apie 1700 gyventojų, pastatytas 1823 m. tarp dabartinių Vilniaus ir Trakų gatvių. Tai buvo vieno aukšto ilgas pastatas, nudažytas baltai. Vėliau, kai 1909–1911 m. kitoje Kalėjimo (Trakų) gatvės pusėje buvo pastatytas raudonų plytų kalėjimas, šis pramintas „Baltuoju“. Jame buvo kalinami 1831 m., 1863 m. sukilimų, nacionalinio judėjimo ir 1905 m. revoliucijos dalyviai, todėl caro valdžiai 24 kalėjimo kamerų nuolat trūko. Baltojo kalėjimo likučiai Vilniaus g., kur įsikūrusi policijos nuovada, tebėra ir dabar.

„Raudonasis“ kalėjimas, skirtas 150 kalinių pradėtas naudoti 1911 m. vasarą. Tačiau 1921–1925 m. kalėjime būdavo po 600-700, o kartais net tūkstantis kalinių. Antrojo pasaulinio karo metais greta kalėjimo buvo įkurtas žydų getas, veikė priverčiamojo darbo stovykla Bačiūnuose. 1944 m. vasarą kalėjimo kieme buvo šaudomi vokiečių valdžiai nepaklusę šiauliečiai. Prasidėjus antrajai sovietų okupacijai kalėjime buvo kankinami ir žudomi partizanai bei pogrindininkai. Sovietinės valdžios metais pastatytas naujas baltų plytų korpusas, Šiaulių tardymo izoliatoriuje atsirado 104 kameros, bet kalinius tekdavo guldyti net ant trijų aukštų gultų, nes būdavo iki pusantro tūkstančio suimtųjų.
Andaja (grupė)

**Andaja** – roko ir metalo stiliumi grojanti lietuvių grupė iš Varėnos. Grupės kūryba remiasi istoriniu baltų istorijos ir mitologijos palikimu.

## Istorija

„Andaja“ savo kelią pradėjo 2003 m. grodama pagoniškąjį metalą. 2006 metų pabaigoje išleido debiutinį albumą „Iš atminties“. 2010 metais grupė laikinai sustabdė savo kūrybą. 2014 metais pakeitė sudėtį ir pratęsė muzikinę veiklą.

Grupė atsisakė elektrinių gitarų ir ėmėsi kurti muziką panaudodama originalias klavišų melodijas, stiprias bosinės gitaros aranžuotes ir energingas būgnų ritmų sekcijas, lydimas moteriško vokalo ir vyrų pritariamųjų balsų.

Grupės tekstuose apdainuojamos senovės baltų šventės, dievybės, mitologija, pasaulėžiūra bei tautosaka. Tekstai rašomi remiantis įvairiuose šaltiniuose užrašyta senąja istorija, taip bandant pateikti klausytojui kuo ryškesnį ir aiškesnį dainos paveikslą. Muziką ir tekstus kuria patys grupės nariai.

„Andaja“ pasirodė įvairiuose festivaliuose ir koncertuose: Senųjų tradicijų ir sunkiosios muzikos festivalyje „Kilkim žaibu“, Nepriklausomos muzikos ir šiuolaikinės baltų kultūros šventėje „Mėnuo Juodaragis“ (2003, 2005, 2007, 2008, 2009, 2015, 2018, 2021, 2022), nepriklausomos muzikos renginyje  Lietuvos valstybės atkūrimo metinėms paminėti „Auszra 16“, alternatyvios muzikos ir baltiškos kultūros festivalyje „Vygra“, grupės „Ūkanose“ albumo pristatyme, grupės iš Lenkijos „Biały Viteź“ ir iš Karaliaučiaus „Romowe Rikoito“ koncertiniuose turuose.

Grupės pavadinimas kildinamas iš žodžio Andaja, kuris suprantamas kaip senovės lietuvių likimo, baimės, liūnų ir raistų deivės vardas. „Andajos“ kūryba pagrįsta prigimtine baltiškąja pasaulėžiūra. Dainose vyrauja pagarba gamtai, savo tautai, protėvių žygiams ir neapykanta bedvasei moderniųjų laikų kultūrai.

## Nariai

### Dabartiniai nariai
* Daiva Pelėdaitė Galinė (vokalas, klavišiniai)
* Ričardas Matyženok (bosinė gitara)
* Gytis Danėlius (gitara)
* Mantas Galinis (būgnai)

### Buvę nariai
* Linas Petrauskas (gitara) („Ūkanose“)
* Robertas (gitara)
* Marius Kačiulis (gitara)
* Marius Franckevičius „Frankas“ (bosinė gitara)
* Leonardas Marozas „Levas“ (vokalas, klavišiniai)
* Gediminas Gaidulis (gitara)
* Andrius Matulevičius „Matulka“ (gitara)
* Edvardas Jakubauskas (bosinė gitara)
* Povilas Vaitkevičius (būgnai)
* Milda Meškauskaitė (smuikas)
* Žilvinas Baublys (akordeonas)
* Dovydas Žilinskas (klavišiniai)
* Mindaugas Stundžia (bosinė gitara) (ex-„Ūkanose“)

## Diskografija
* *[[Iš Atminties]]* (2006)
* *Atvaras 2017*
* Pavidalai (2022)

## Įvertinimas
* 2003 metai – naujokų festivalio „Naujas Kraujas“ nugalėtoja
* 2003 metai – „Velnių malūnas“ – metų grupė
* 2004 metai – „Velnių malūnas“ – ekstremalaus metalo grupė
* 2006 metai – „A.LT“ apdovanojimuose geriausia Lietuvos metalo grupė

## Šaltiniai

## Nuorodos
* Andaja MySpace puslapis
* Andajos leidybos kompanijos puslapis
Pliaterytė

* Cecilija Pliaterytė (1853–1920) – pedagogė, visuomenės veikėja, publicistė, kilusi iš garsios Pliaterių giminės;
* Emilija Pliaterytė (1806–1831) – grafaitė, kilusi iš garsios Pliaterių giminės, 1831 m. sukilimo dalyvė, Lenkų kariuomenės kapitonė, lietuviškoji Žana d'Ark, taip pat nacionaline didvyre laikoma ir Lenkijoje bei Baltarusijoje.
Uluru–Kata Čiutos nacionalinis parkas

**Uluru–Kata Čiutos nacionalinis parkas** () – nacionalinis parkas Australijos Šiaurinėje teritorijoje, 1431 km į pietus nuo Darvino.

Parko plotas – 1326 km². Per metus čia iškrenta 307,7 milimetro kritulių. Temperatūra vasarą siekia 45&nbsp;°C karščio, o žiemos naktimis būna iki -5&nbsp;°C šalčio.

Žinomiausias parko objektas – Ajerso uola.

## Nuorodos
* Uluru-Kata Tjuta nacionalinis parkas
Simonas Kosakovskis

**Simonas Martynas Kosakovskis** (; 1741 m. Šilų dvare, Jonavos par. – 1794 m. balandžio 25 d. Vilniuje) – Kosakovskių palikuonis, paskutinis Lietuvos didysis etmonas, aktyvus ATR konfederacijų dalyvis.

## Biografija

Bajorų Kosakovskių giminės atstovas, herbo „Slepowron“ savininkas. Žemaitijos stalininko ir Kauno sargybinio Dominyko Kosakovskio (1711–1743) ir Marianos Zabielos jaunesnysis iš keturių sūnų. Vyresnieji broliai – Vitebsko ir Braclavo vaivada Mykolas, Livonijos kaštelionas Antanas, Livonijos vyskupas Juozapas Kazimieras. 

Išsilavinimą gavo jėzuitų kolegiume, Kaune ir Karaliaučiaus universitete. 1763 metais gavo Kauno pataurininkio pareigybę. 1764 ir 1766 metais buvo du kartus renkamas pasiuntiniu (deputatu) į seimus.

1767 metais Simonas Martynas Kosakovskis prisijungė prie Radomo konfederacijos, tais pačiais metais buvo Radomo konfedracijos diplomatinės misijos Rusijoje sekretorius. 

Iš pradžių palaikė Stanislovą Augustą, bet po to pasisakė su aštria kritika Repnino seime ir prisijungė prie Baro konfederacijos. 1768 metų rudenį rusų armijos antpuolis privertė jį išvažiuoti į Prūsiją. 

1775 metais susitaikė su karaliumi ir tapo vienu iš prorusiškos grupuotės vadų. 1790 metais generolo-majoro laipsnyje įstojo į Rusijos armiją ir dalyvavo kariniuose veiksmuose prieš Turkiją Balkanuose. Tapo vienu iš Targovicos konfederacijos organizatorių ir vadų. 1792 metais jo vadovaujamas Rusijos korpusas pradėjo antpuolį į ATR teritoriją iš Polocko pusės. Rusų armijos 1792 metais  paimtame Vilniuje pasiskelbė Lietuvos lauko  etmonu.  1793 metais tapo Lietuvos didžiuoju etmonu.

Prasidėjus Kosciuškos sukilimui, 1794 m. balandžio 24 d. dėl Rusijos politikos palaikymo buvo sukilėlių pakartas Vilniaus rotušės aikštėje. Palaidotas Jonavos bažnyčios požemiuose.

## Šeima ir vaikai

Buvo vedęs Teresę Potockytę, Voluinės vaivados Mykolo Potockio (apie 1660–1749) dukterį nuo antros santuokos su kunigaikštyte Maricijona Oginska (1713–1766). Pirma santuoka Terezė buvo ištekėjusi už Minsko vaivados Juozapo Jurgio Hilzeno, su kuriuo išsiskyrė. 

Vaikai: Natalija Kosakovska

## Literatūra
Vydas Dolinskas. “Simonas Kosakovskis. Politinė ir karinė veikla Lietuvos Didžiojoje Kunigaikštystėje 1763-1794 m.”. Disertacija, 2001 m., disertacinio darbo vadovas – prof. M. Jučas (Vilnius: Vaga, 2003. – 773 p.)

## Nuorodos
* [Jonavos krašto žmonės. – Jonava: ''[Linotipas]'', 2000. – P. 98-99]

## Albumai
* Grafų Kosakovskių albumas / [sudarytoja ir teksto autorė Eglė Lukaševičiūtė; vertėjos: Jurgita Bačauskaitė , Joanna Ostaszewska-Nowicka] . – Kaunas: Nacionalinis M. K. Čiurlionio dailės muziejus, 2004 (Kaunas: Keturios spalvos). – 143, [1] p. : iliustr., faks. – Dalis gretut. teksto liet., angl., lenk. – Santr. angl., lenk. – Bibliogr. išnašose.
Santa Krusas

**Santa Krusas** (; „Šventasis kryžius“):

;Asmenybės
* José Armando Santa Cruz, Meksikos boksininkas;
* Roque Santa Cruz, Paragvajaus futbolininkas.
;Argentina
* Puerto Santa Krusas, miestas Santa Kruso prov;
* Santa Krusas, upė Santa Kruso prov;
* Santa Kruso provincija.
;Bolivija
* Santa Krus de la Siera, miestas;
* Santa Kruso departamentas.
;Brazilija
* Santa Krus du Sulis, Rio Grande du Sulio valst.
;Kabo Verdė
* Santa Krusas, savivaldybė Santjago saloje.
;Kosta Rika
* Santa Krusas, miestas.
;Ekvadoras
* Santa Kruso sala, sala Galapagose.
;Kuba
* Santa Krus del Nortė;
* Santa Krus del Suras.
;Gvatemala
* Santa Krus del Kičė.
;Saliamono salos
* Santa Kruzo salos.
;Ispanija
* Santa Krus de Tenerifė, miestas Kanaruose;
* Santa Krus de La Palma, miestas Kanaruose.
;JAV
* Santa Kruzas, miestas Kalifornijoje.
LOL

* *LOL* – IATA kodas, žymintis *Derby Field* oro uostą Nevados valstijoje (JAV);
* *lol* – pagal standartą ISO 639-3 kodas, žymintis mongų kalbą, kuria kalbama Kongo Demokratinėje Respublikoje.
Uosininkai I

**Uosininkai I** (arba tiesiog ***Uosininkai***) – kaimas Vilniaus rajono savivaldybės rytinėje dalyje, 4 km į šiaurės rytus nuo Mickūnų, prie plento . Supa Uosininkų miškai (Nemenčinės–Lavoriškių giria). Atsišakoja kelias į Tauriją.

## Istorija
XIX a. pab. kaimas pateko į Vilniaus apskrities Mickūnų valsčių, Lavoriškių apylinkę ir Lavoriškių dvaro valdą.

## Gyventojai

## Šaltiniai
Kosakovskiai

**Kosakovskiai** (**Kasakauskiai**, **Kasakauskai**) – XVI–XVIII a. LDK, o XIX a. – XX a. pr. Lietuvos bajorų giminė. Kilo iš Mazovijos (pirmtakai Korvinai į čia atsikėlė apie XIII a. pr. iš Panonijos). Herbo pavadinimas oficialiai verčiamas Naktikovas, pagal lenkišką paukščio pavadinimą, o reikėtų vadinti Aklas Varnas, nes toks pavaizduotas herbe. 

1764 m. pagrindine giminės rezidencija tapo Vilkmergės pavietė, o grafų titulas suteiktas 1781 m.

## Atstovai
* Pranciškus Nikodemas Kosakovskis (1556-1609 m.) – dalyvavo Stepono Batoro karo žygiuose į Dancingą;
* Kotryna Potockytė-Kosakovskienė (1722–1803) – Kameneco kaštelionienė.

* Jurgis Kasakauskis (~ 1650–tarp 1722–26 07 06) – rašytojas;
* Jeronimas Kosakovskis – Kauno pavieto vėliavininkas ~1783 m.;
* Jonas Eustachijus Kosakovskis – XVII a. vid. įsigijo Raudondvario dvarą (Kauno raj.), tuomet buvo Mstislavlio kaštelionas, Gulbinų seniūnas.
** Domininkas Kosakovskis, (1711–1743), Jonavos miesto įkūrėjas, buvo vedęs Mariją Zabielaitę 
*** Mykolas Kosakovskis (1733–1798) – Vitebsko (Baltarusija) kaštelionas, vaivada,Vaitkuškio dvaro savininkas, jį nusipirko iš giminaičio Mykolo Skorulskio. Buvo vedęs Barborą Ziberkaitę-Tyzenhauzienę-Kosakovskienę.
**** Juozapas Dominykas Kosakovskis (1771–1840), Lenkijos kariuomenės pulkininkas, Targovicos konfederatas, buvo vedęs Liudviką Potocką 
***** Stanislovas Čėsna Fortunatas Kosakovskis (1795–1872) – carinės Rusijos diplomatas, literatas, kolekcionierius, egiptologas, buvo vedęs Aleksandrą Laval-Kosakovskienę:
****** Stanislovas Kazimieras Kosakovskis (1837–1905) – literatas, genealogas, buvo vedęs Michaliną Kristiną Zaleskytę-Kosakovskienę;
******* Mykolas Stanislovas Kosakovskis (1883–1962) – dvarininkas, visuomenės ir politinis veikėjas, Lenkijos diplomatas, bankininkas, buvo vedęs Elžbietą Bisping-Kosakovskienę.
***** Pelagija Kosakovskytė-Bower St. Clair (1798–1881), Veprių paveldėtoja, dvarininkė;
*** Antanas Kosakovskis (1735–1798), Livonijos kaštelionas, antrasis Domininko Kosakovskio sūnus;
**** Juozapas Antanas Kosakovskis (1772–1842) – Napoleono adjutantas, generolas, kolekcionierius;
*** Juozapas Kazimieras Kosakovskis (1738–1794) – Livonijos vyskupas, Trakų sufraganas ir Vilniaus koadjutorius, Jonavos bažnyčios fundatorius;
*** Simonas Kosakovskis (1741–1794), Kauno pavieto pataurininkis, Lietuvos didysis etmonas, paskutinis ėjęs šias pareigas.

*Jonas Nepomukas Kosakovskis (1755–1808) – Vilniaus vyskupas;

* Augustinas Kosakauskas (1737–1803) – architektas.
* Tadas Kosakovskis – rotmistras;
* Jonas Kosakovskis – kunigas kanauninkas;
* Aleksandras Kosakovskis – Černigovo stalininkas;
* Kalikstas Kasakauskis (1792–1866 06 06) – lietuvių kalbos gramatikos leidėjas,

## Literatūra
* Jonavos krašto žmonės. – Jonava: Linotipas, 2000. – P. 92-93;
* V. Dolinskas. Kosakovskiai ir Vilniaus katedros lobyno perlai // Lietuvos dailės muziejus. Metraštis, t. III, Vilnius 1999, p. 11-24 (1 aut. lankas).

## Šaltiniai

## Nuorodos
* Jonavos rajono savivaldybės viešoji biblioteka ;
* Kosakovskių šeimos archyvas .
Uosininkai (reikšmės)

**Uosininkais** vadinami kaimai Vilniaus rajone:

* Lavoriškių seniūnijoje;
* Mickūnų seniūnijoje:
** Uosininkai;
** Uosininkai II;
** Uosininkai III.
Patagonijos plokščiakalnis

**Patagonijos plokščiakalnis** – plokščiakalnis Pietų Amerikos pietuose, Patagonijoje, tarp Patagonijos Andų kalnų ir Atlanto vandenyno. Šiaurinė riba eina Kolorado upe. Šiauriau pereina į La Platos žemumą. Užima apie 650 tūkst. km² teritoriją.

Plokščiakalnio paviršius plokščias, terasomis leidžiasi link vandenyno. Paviršius giliai išraižytas upių slėnių. Daug kur iškyla pavienės plynaukštės. Upės slenkstėtos, sudaro krioklius. Svarbiausios: Negras, Čiubutas, Čikas, Deseadas. 

Dėl rūstaus klimato ir skurdaus dirvožemio plokščiakalnio paviršių dengia retos stepės ir pusdykumės. Centrinėje dalyje, kur plyti stepės, vyrauja skurdi pusdykumių augalija (krūmai, žolės), plokščiakalnio vakaruose, prie paupių, kur iškrinta daugiau kritulių, veši pievos. Stepėse auginamos avys ir galvijai. Yra naftos ir gamtinių dujų telkinių.

## Šaltiniai
Juozapas Kazimieras Kosakovskis

**Juozapas Kazimieras Kosakovskis** (; 1738 m. kovo 16 d. Šilų dvare – 1794 m. gegužės 9 d. Varšuvoje, Lenkija) – Livonijos vyskupas, Abiejų Tautų Respublikos politinis veikėjas, rašytojas, Rusijos rėmėjas, Baro ir Targovicos konfederacijų dalyvis. 

Per 1794 m. sukilimą už išdavystę buvo viešai pakartas Varšuvoje.

## Biografija

Juozapo Kazimiero Kosakovskio broliai – didysis etmonas Simonas Kosakovskis, vaivada Mykolas Kosakovskis ir kaštelionas Antanas Kosakovskis.

Mokėsi jėzuitų mokykloje Kaune ir Vilniaus Akademijoje, Vilniuje ir Varšuvoje, kur 1763 m. baigė kunigų seminariją.

1775 m. kovo 13 d. konsekruotas vyskupu (Cinno titulinis vyskupas), rugsėjo 17 d. paskirtas Livonijos vyskupu. Nuo 1781 m. Infliantų vyskupas. Tuo pačiu metu buvo Kuršo diocezijos administratoriumi. Savo reikmėms pasisavinęs dideles Bažnyčios ir viešųjų pinigų sumas. Nuo 1787 m. gaudavo nuolatinę pensiją iš Rusijos ambasados Lenkijoje, buvo Rusijos ambasadoriaus Otto Magnus von Stackelberg protežė. 

Seimuose ir seimeliuose atstovavo Rusijos interesus, dažnai papirkinėdavęs ar grasindavęs atstovams. Stackelbergo padedamas tapo Nuolatinės Tarybos nariu. Keturmečiame seime smerkė reformas. 

1792 m. aktyvus Targovicos konfederacijos dalyvis.

1794 m. T. Kosčiuškos sukilimo metu nuteistas myriop kaip Rusijos šalininkas. 

Kūrė lenkų kalba. Kūrybinis palikimas – satyrinės komedijos namų teatrui, daugiausia meilės avantiūrų siužetais.

## Nuorodos
* Juozapas Kazimieras Kosakovskis  (Lietuvių literatūros enciklopedija)
* Atsiminimai
Jurgis Kasakauskis

**Jurgis Kasakauskis** (apie 1650 m. – po 1722 m.) – OP, lietuvių raštijos bei spaudos veikėjas, pirmosios katalikiškos maldaknygės lietuvių kalba rengėjas spaudai, katalikų dvasininkas. Vienuolis dominikonas. 1676 m. laikinai ėjo Ylakių parapijos administratoriaus pareigas.
Gyveno Žemaičių Kalvarijoje.

## Leidyba
''Jurgis Kasakauskis. Razanczius, 1727 m.

## Nuorodos
* Žemaičių kultūros draugija apie J. Kasakauskį .
Patagonijos Andai

**Patagonijos Andai** – pietinė Andų kalnų dalis, esanti Patagonijoje, einanti į pietus Čilės – Argentinos siena, nuo 39° p. pl. iki pat Ugnies Žemės. Susidaro iš Pagrindinės Kordiljeros ir į vakarus nusidriekiančios kalnų grandinės, pereinančios į Čilės salyną. Aukštis iki 4058 m (San Valentino k.). Šiaurinėje dalyje didelis seisminis aktyvumas, yra veikiančių ugnikalnių (Laninas, Osornas ir kt.). Apledėjimas (apie 20 tūkst. km², Perito Moreno ir kt.). Šiaurinės dalies šlaituose auga spygliuočių ir visažalių plačialapių miškai, pietuose – mišrieji, spygliuočių miškai.
Koherentinės bangos

**Koherentinės bangos** – vienodų bangos ilgių, dažnių ir pastovaus fazių skirtumo bangos, kurios bet kuriame erdvės taške sukelia nestatmenus svyravimus. 

 
    **λ' = λ'' **
    **w' = w'' ** 
    **φ'-φ'' = const**
Francis Drake

**Frensis Dreikas** (*Francis Drake*; 1540 m. liepos 17 d. –  1596 m. sausio 28 d. ) – anglų jūrininkas ir korsaras, keliavęs Elžbietos I laikais.

## Ankstyvieji metai
Frensis Dreikas gimė Tavistoke, Anglijoje. Buvo vyriausias iš dvylikos protestanto ūkininko Edmundo Dreiko (1518–1585) ir jo žmonos Mary Mylwaye sūnų.

## Karjera
Tai pirmasis anglas, apkeliavęs aplink pasaulį (1577–1580 m.) ir antrasis tokią kelionę atlikęs kapitonas apskritai. Keliavo ir piratavo Vest Indijoje, Patagonijos pakrantėse, Ramiajame vandenyne. Plėšė Ispanijos laivyną (1572 m. prie Panamos krantų iš ispanų pagrobė 30 tonų sidabro), terorizavo ispanų kolonijas. Pirmasis praplaukė tarp Ugnies Žemės ir Antarktidos ir taip įrodė, kad pastaroji nesisieja su Pietų Amerika. Šis sąsiauris pavadintas Dreiko garbei. Už nuopelnus Anglijai gavo lordo titulą (įšventintas 1581 m. balandžio 4 d.).

## Šaltiniai

## Literatūra
*
Jonas Nepomukas Kosakovskis

**Jonas Nepomukas Kosakovskis** (; 1755 m. gegužės 16 d. – 1808 m. rugpjūčio 26 d.) – LDK XVIII a. pabaigos veikėjas, Vilniaus vyskupas, vienuolių trinitorių veiklos rėmėjas Lietuvoje (pritarė vienuolių įkurdinimui Jonavoje 1802 m., juos rėmė). Vilniaus vyskupas ordinaras (1798 rugpjūčio 9 d. – 1808 rugpjūčio 26 d.).

## Biografija
Lenkijos grafų Kosakovskių giminės atstovas, herbo „Slepowron“ savininkas. Tėvas - Antanas Kosakovskis, Naugarduko pastalininkis. Motina -Konstancija iš Krosnovskių.

Mokėsi pijorų kolegiume Petrkuve ir Varšuvoje, po to Romoje. Keliavo po Prancūziją ir Angliją. 

1787 metų kovą priėmė dvasininko saną, 1788 metais tapo Vilniaus kapitulos nariu.  1793 metais Jonas Nepomukas Kosakovskis tapo giminaičio Lvonijos vyskupo Juozapo Kazimiero Kosakovskio koadjutoriu (pavaduotoju) ir Edukacinės komisijos nariu. 1793 metais tapo Gardino konfederacijos nariu.  

1794 metais po savo giminaičio Juozo Kazimiero Kosakovskio žūties Jonas Nepomukas tapo Livonijos vyskupu.  
1795 metais Livonijos vyskupas Jonas Nepomukas Kosakovskis buvo Sankt-Peterburge, kur ieškojo palaikymo.
1796 metais tapo Aleksandro Neviškio ordino kavalieriumi.  

1797 m. paskirtas Lietuvos Edukacinės komisijos pirmininku. Nuo 1798 m. rugpjūčio 9 d.- Vilniaus vyskupas.

## Nuorodos

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
Perito Moreno ledynas

**Perito Moreno ledynas** () – ledynas Argentinoje, Patagonijoje, Santa Kruso provincijoje, ''Los Glaciares'' nacionaliniame parke. Išsidriekęs Patagonijos Anduose. Ledyno plotas 250 km², ilgis 30 km. Tai vienas iš 48 ledynų, sudarančių Pietų Patagonijos ledo kepurę (ši yra 3 pagal dydį pasaulyje gėlo vandens šaltinis). Tai vienas iš trijų nesitraukiančių Patagonijos ledynų. Leidžiasi į Archentino ežerą ir suformuoja natūralią užtvanką, perskiriančią ežerą. Dėl to ežero vandens lygis pakyla net 30 m. Dėl didžiulio slėgio vanduo prasiveržia per ledo užtvarą. Stebėti šią stulbinančią ledynų griūtį atvyksta turistai iš viso pasaulio. Perito Moreno ledyno liežuvio galo plotis yra apie 5 km, aukštis – apie 60 m virš ežero vandens lygio. Tėkmės greitis – net 2 m per dieną (700 m per metus). Storiausia ledyno vieta – apie 700 m. Ledyno griūtys įvyksta vidutiniškai kas 4-5 metai (paskutinė – 2006 m. kovą). Ledynas pavadintas Patagonijos tyrinėtojo Francisco Moreno garbei.

## Galerija

Image:Perito Moreno Glacier - Satelite - NASA - ISS004-E-9707.JPG|Ledyno liežuvis, besiveržiantis į ežerą
Image:SantaCruz-PeritoMoreno-P2160295b.jpg|Perito Moreno 2 savaitės prieš griūtį
Image:PeritoMoreno004.jpg|Atskylantis ledo luitas
Image:SantaCruz-PeritoMoreno-P2140146b.jpg|Ledyno liežuvis
Image:PeritoMoreno002.jpg|
Image:PeritoMoreno003.jpg|
Image:SantaCruz-LosGlaciares-P2150249b.jpg|Ledas Archentino ežere
Image:Perito Moreno Oberfläche.jpg|


## Nuorodos

* Los Glaciares nacionalinis parkas 
* Glaciologija
Pietų Patagonijos ledlaukis

**Pietų Patagonijos ledlaukis** () – trečias pagal dydį kontinentinis ledynas (po Antarktidos ir Grenlandijos) Žemėje. Nusidriekęs Pietų Amerikoje, Patagonijos Anduose (Čilėje ir Argentinoje). Užima teritoriją nuo 48° 20' p. pl. iki 51° 30' p. pl., apie 350 km. Apima 16,8 tūkst. km² plotą, iš kurio 14,2 tūkst. km² priklauso Čilei, o 2,6 tūkst. km² Argentinai. Nemaža teritorija tarp Ficrojaus ir Sero Daudeto kalnų nėra tiksliai nustatyta kuriai nors šaliai.

Didžiausi ledynai: Briugeno (1265 km²; didžiausias pietų pusrutulyje, be Antarkties), Viedma (978 km²), Upsala (902 km²), Perito Moreno (258 km²), O’Higinso, Grėjaus, Tindalo. Didžioji dalis ledo kepurės įtraukta į saugomas teritorijas: Bernardo O’Higinso ir Tores del Painės nacionaliniai parkai Čilėje ir Ledynų nacionalinis parkas Argentinoje.

## Nuorodos
* USGS
* www.glaciologia.cl
Tomo Mahorič

**Tomo Mahoričius** (g. 1965 m. balandžio 28 d. Jelovcėje) – Slovėnijos krepšinio treneris, buvęs Vilniaus „Lietuvos Ryto“ treneris.

## Karjera

* 1992–1995: Liublijanos „Union Olimpija“ (Slovėnija) trenerio asistentas
* 1995–1996: Interjero „Krsko“ (Slovėnijos II lyga) vyr. treneris
* 1997–1999: Liublijanos „Union Olimpija“ (Slovėnija) trenerio asistentas
* 1999–2002: Liublijanos „Slovan“ (Slovėnija) vyr. treneris
* 2002–2003: Liublijanos „Union Olimpija“ (Slovėnija) vyr. treneris
* 2003–2004: stažavosi San Antonio „Spurs“ (NBA) komandoje
* 2004–2005: Vroclavo „Deichman Sląsk“ (Lenkija) vyr. treneris
* 2005: Vilniaus „Lietuvos Rytas“ (Lietuva) vyr. treneris
* 2006: Liublijanos „Union Olimpija“ (Slovėnija) vyr. treneris
* 2006–2008: Kijevo „Kyiv“ (Ukraina) vyr. treneris
* 2010–2011 Kremonos „Vanoli“ (Italija) vyr. treneris
* 1992–1993; 1997; 2002: Slovėnijos nacinalinės vyrų krepšinio rinktinės trenerio asistentas

## Pasiekimai

* 1993–1995. 1999, 2003 m. Slovėnijos čempionas
* 2005 m. Uleb taurės laimėtojas
* 2005 m. LKL ir BBL vicečempionas
* 2007 m. Ukrainos taurės laimėtojas
* 2007 m. Ukrainos vicečempionas
Vincas Būda

**Vincas Būda** (g. 1948 m. gruodžio 6 d. Kaune) – Lietuvos mokslų akademijos tikrasis narys, profesorius, habilituotas daktaras, biologas-biofizikas, ekologas, Tarptautinės cheminės ekologijos draugijos narys, Lietuvos entomologų draugijos narys.

## Biografija
1967 m. baigė Vilniaus A. Vienuolio vidurinę mokyklą, 1972 m. – Vilniaus universiteto Gamtos fakultetą. 1981 m. Maskvoje, M. Lomonosovo universitete, apgynė biologijos mokslų kandidato disertaciją. 1993 m. nostrifikuotas daktaru (gamtos mokslai). 1997 m. apgynė habilituoto daktaro disertaciją apie drugių cheminę komunikaciją, jos biologinius, ekologinius ir cheminius aspektus.

1972–1989 m. dirbo Lietuvos MA Zoologijos ir parazitologijos instituto vyr. laborantu, moksliniu bendradarbiu, direktoriaus pavaduotoju mokslui, laboratorijos vedėju, nuo 1990 m. Ekologijos instituto (dabar - Gamtos tyrimų centras) Cheminės ekologijos ir elgsenos tyrimų laboratorijos vedėjas, nuo 2013 iki 2020 Valstybinio  mokslinių tyrimų instituto Gamtos tyrimų centras direktorius.

## Mokslinė veikla
Tiria vabzdžių feromonus, jų cheminę sudėtį bei organizmų sąveikas signalinėmis medžiagomis. Sukūrė feromoninio signalo erdvinės struktūros modelį bei originalių prietaisų elgesio reakcijoms kiekybiškai įvertinti. Ištyrė daugiau kaip 50-ties vabzdžių rūšių lytinių atraktantų ir jų inhibitorių cheminę sudėtį. Identifikavo keleto vabzdžių rūšių bei žinduolių feromonų cheminę sudėtį ir išaiškino kai kurių biosintezės organizme kelius.

Organizavo pirmuosius drugių monitoringo darbus Lietuvoje. Vykdė kai kurių retų vabzdžių rūšių ir žemės ūkio kultūrų kenkėjų monitoringą.

Paskelbė mokslinių darbų, populiarių straipsnių. Nemaža darbų išspausdino kartu su Rusijos, Švedijos, Vengrijos, Vokietijos, Australijos, Estijos mokslininkais.

1988 m. dirbo Humboltų universiteto Zoologijos muziejuje Berlyne, 1989 m. stažavosi Švedijoje Lundo universitete, 1995 ir 1997 m. jame dirbo, 1991 m. – Anglijoje Oksfordo universitete ir kt., 2002-2003 m. dirbo JAV Ajovos valstijos universitete.

Skaitė mokslinius pranešimus Vengrijoje, Vokietijoje, Brazilijoje, Bulgarijoje, Čekoslovakijoje, Izraelyje, Japonijoje, JAV, Švedijoje, Suomijoje, Rusijoje, o paskaitas – Anglijoje, Švedijoje, Estijoje ir kt. Dalyvavo mokslinėse ekspedicijose Tuvoje, Turkmėnijoje, Azerbaidžane, Kryme, Uzbekijoje.

Mokslinė veikla įvertinta Sorošo premija, Britų muziejaus Prof.Heringo premija, Lietuvos mokslo premija (2002, su bendraautoriais), Lietuvos Mokslų akademijos P.B. Šivickio vardine premija (2008).

## Šaltiniai
Vaidotas Pečiukas

**Vaidotas Pečiukas** (g. 1982 m. balandžio 3 d. Joniškyje) – Lietuvos krepšininkas, rungtyniaujantis Rumunijos Tirgu Murešo "BC Mureš" komandoje.

2012 m. liepos 23 d. pasirašė vienerių metų sutartį su Rumunijos Tirgu Murešo "BC Mureš" komanda.

Dabar dirba treneriu V. Knašiaus krepšinio mokykloje.

## Pasiekimai

* 2007 m. LKF taurės laimėtojas
* 2007 m. BBL vicečempionas
* 2007 m. LKL čempionas
* 2015 m. Rumunijos čempionas
* 2018 m. RKL laimėtojas

## Šaltiniai
Tricikliniai antidepresantai

**Tricikliniai antidepresantai** – antidepresantų, pirmą kartą pradėtų vartoti šeštame praeito amžiaus dešimtmetyje, grupė.

Tikslus veikimo mechanizmas nėra iki galo aiškus, vyrauja nuomonė, kad tricikliniai antidepresantai veikia neuromediatorių reabsorbciją sinapsėje, o to rezultatas yra didesnė vietinė noradrenalino, dopamino, serotonino koncentracija sinapsėje.

Tricikliniai antidepresantai vartojami kaip nuskausminamieji, gydyti depresijai, bulimijai, narkolepsijai, žagsėjimui, schizofrenijai.

## Išnašos
Henrikas Ostrauskas

**Henrikas Ostrauskas** (g. 1952 m. sausio 9 d. Vilniuje) – zoologas, Lietuvos entomologų draugijos narys.

1969 m. baigė Vilniaus 23-iąją vidurinę mokyklą, 1974 m. – Vilniaus universiteto Gamtos fakultetą. Dirba Valstybinėje augalininkystės tarnyboje Fitosanitarinių tyrimų laboratorijoje.

Tyrinėjo Dusios, Aukštaitijos nacionalinio parko ir kitų ežerų bei Kuršių marių žuvis, vėžiagyvius, Lietuvos varliagyvių genetinį kintamumą, drugių fauną, vėliau – vabzdžių monitoringo klausimą.

Paskelbė 15 mokslinių ir apie 20 populiarių straipsnių.

Dalyvavo mokslinėse ekspedicijose Uzbekijoje (1977), Turkmėnijoje (1986–1988), Tadžikijoje (1986), Armėnijoje (1986), Azerbaidžane (1987), Tolimuosiuose Rytuose (1988) ir kt.

## Nuorodos
* Henriko Ostrausko svetainė
Vytenis Jasikevičius

**Vytenis Jasikevičius** (g. 1985 m. lapkričio 21 d. Kaune) – Lietuvos krepšininkas.

2007-2008 m. LKL sezoną Vytenis Jasikevičius perėjo iš Kauno „Žalgirio“ į Marijampolės „Sūduva-Arvi“.

V. Jasikevičius yra kilęs iš garsios sportininkų šeimos: abu jo tėvai buvo profesionalūs sportininkai, o brolis Šarūnas Jasikevičius – vienas geriausių XXI a. pradžios Europos krepšininkų.

2008 m. liepos mėn. krepšininkas vedė savo gyvenimo draugę Moniką Gidraitę.

## Pasiekimai

* 2003 m. LKAL čempionas
* 2006 m. NKL tritaškių metimo konkurso nugalėtojas
* 2007 m. BBL vicečempionas
* 2007 m. LKL čempionas
* 2007 m. Vasaros universiados čempionas

## Šaltiniai
Vladimir Štimac

**Vladimiras Štimacas** (g. 1987 m. rugpjūčio 27 d. Belgrade) – Serbijos krepšininkas.

## Karjera
V. Štimacas trejus metus rungtyniavo gimtojo Belgrado komandos „Beovuk“ jaunimo komandoje, tačiau 2005 m. atvyko į Kauno „Žalgirio“ dublerių komandą, kurioje sąlygos tobulėti buvo geresnės nei Serbijoje. V. Štimacas iškart tapo komandos lyderiu ir po sezono buvo pakviestas į pagrindinę Kauno komandos sudėtį.

2006–2007 m. sezoną serbas pradėjo „Žalgirio“ pagrindinėje komandoje, tačiau jo rezultatai nebuvo įspūdingi, per 15 min krepšininkas pelnydavo po 4 taškus. 2007 m. sausio 26 d. „Žalgirio“ vadovai nusprendė grąžinti krepšininką į antrąją komandą.

Tačiau praėjus vos keletui savaičių po to, kai V. Štimacas grįžo į NKL jį 2007 m. vasario 12 d. buvo nuspręsta paskolinti Valmieros „Lačplėša alus“ komandai iš Latvijos, kurios vyr. treneriu dirba buvęs Kauno komandos treneris Ainars Bagatskis.

Atvykęs į šią Latvijos komanda krepšininkas iškart tapo jos lyderiu. Serbas tapo pirmuoju krepšininku, kuris BBL mėnesio žaidėju buvo išrinktas du kartus iš eilės (vasarį ir kovą) ir antruoju, kuris apskritai buvo išrinktas geriausiu dvejus mėnesius.

2010 m. rugsėjo 3 d. pasirašė vienerių metų sutartį su Ventspilio "Ventspils" klubu, tačiau 2010 m. lapkričio 15 d. sutartis buvo nutraukta. 2010 m. lapkričio 19 d. V. Štimac sudarė sutartį su Čekijos Nymburko "ČEZ" klubu. 2011 m. liepos 20 d. persikėlė į Turkiją ir pasirašė vienerių metų sutartį su Edirnės "Olin Genclik Spor" klubu. 2012 m. liepos viduryje pasirašė vienerių metų sutartį su Bandirmos "Banvit" klubu.

## Pasiekimai
* 2007 m. Europos jaunimo čempionas
* 2007-2008 m. SEB BBL reguliariojo sezono naudingiausias žaidėjas

## Šaltiniai
Perito Moreno

**Perito Moreno** vadinamas:
* Argentinos geografas, gamtininkas Francisco „Perito“ Moreno
* Argentinos miestas;
* Argentinos ledynas.
Upsalos ledynas

**Upsalos ledynas** () yra pietų Argentinoje, Patagonijos Anduose, Santa Kruso provincijoje, *[[Los Glaciares]]* nacionaliniame parke. Leidžiasi į Archentino ežerą. Ilgis 50 km, plotis 10 km. Vienas iš Pietų Patagonijos ledo kepurės ledynų. Plotas 902 km². Sudaro dvi susiliejančios ledyno šakos. Dėl klimato atšilimo ledynas sparčiai tirpsta.

## Nuorodos
* Upsalos ledynas
Dalius Dapkus

**Dalius Dapkus** – zoologas, daktaras, Lietuvos entomologų draugijos viceprezidentas, Vilniaus pedagoginio universiteto Gamtos mokslų fakulteto prodekanas.

2006 m. balandžio 21 d. Vilniaus pedagoginio universiteto Gamtos mokslų fakultete apgynė daktaro disertaciją „Naktinių makrodrugių (*Macrolepidoptera*) bendrijos Lietuvos pietrytinės pelkių srities gailiniuose pušynuose"

## Darbai
* Dapkus D. Epiteliniai audiniai: mokymo priemonė / Dalius Dapkus; Vilniaus pedagoginis universitetas. Zoologijos katedra. – Vilnius: Vilniaus pedagoginis universitetas, 2004. – 27, [1] p. : iliustr. – (Metodinės priemonės). – Bibliogr.: p. 27. [PDF].
Maršalka

**Maršalka**, arba **maršalas** (, ) – Lietuvos Didžiosios Kunigaikštystės ir Abiejų Tautų Respublikos valstybės arba bajorų atstovavimo organų pareigūnas. Maršalkos skiriamasis ženklas – lazda.

## Didysis maršalka

Iki 1569 m. **Krašto maršalka**, arba **žemietijos maršalka** – vienas iš aukščiausių LDK pareigūnų, atsakingas už Didžiojo kunigaikščio rūmų ir jų aplinkos viešąją tvarką ir kunigaikščio saugumą. Jis taip pat iki 1569 m. buvo nuolatinis Ponų tarybos narys ir tarybos pirmininkavo posėdžiams, vadovavo Didžiojo kunigaikščio dvaro organizuojamoms iškilmėms. Nuo Liublino unijos – Abiejų Tautų Respublikos Seimo ir senato narys.

Didysis maršalka iki 1564 m. teismų reformos sprendė Didžiojo kunigaikščio pavestas teismo bylas (vadinamasis Maršalkos teismas), susijusias su kunigaikščio ir jo šeimos saugumu. Maršalkos teismo sprendimas būdavo galutinis, net jeigu tai buvo ir mirties bausmė. Mirus Didžiajam kunigaikščiui Maršalkos teismo įgaliojimai apimdavo visą Lietuvos Didžiąją Kunigaikštystę.

## Dvaro maršalka

Didžiojo maršalkos pavaduotojas, iki 1569 m. buvo nuolatinis Ponų tarybos narys, nuo Liublino unijos – Abiejų Tautų Respublikos Seimo ir senato narys. Didysis kunigaikštis, nesant Didžiojo maršalkos, jam galėjo pavesti ir Maršalkos teismo funkcijas.

## Valdovo maršalka

1493–1569 m. Didžiojo kunigaikščio paskirti dvaro pareigūnai, vykdę specialias jiems pavestas užduotis. Dažniausia jų būdavo 3-4, tačiau šios pareigos nebuvo aukštos.

## [[Seimelis|Seimelio]] maršalka

Žemietijos arba seimelio maršalka (lenk. *marszałek ziemski* arba *marszałek sejmikowy*) buvo renkamas seimelyje iš keturių Didžiojo kunigaikščio, vėliau – karaliaus pasiūlytų kandidatų iki gyvos galvos. Šaukdavo seimelio posėdžius, pirmininkavo jiems, turėjo balso teisę žemietijos teismuose. Paskelbus karą atlikdavo kašteliono pareigas – surinkęs pavieto bajorus nuvesdavo juos į kariuomenės susitelkimo vietą ir pristatydavo vaivadai. Seimelio maršalka buvo renkamas iki gyvos galvos, tačiau turėjo teisę atsisakyti pareigų. 1795 m. prijungus Lietuvą prie Rusijos prilygintas Rusijos bajorų vadovui ir buvo vadinamas tuo vardu.

Maršalkomis taip pat buvo vadinami Vyriausiojo tribunolo pirmininkas, žemietijos, pavieto teismo pirmininkas, kitų seimų ir konfederacijų vadovai.
Jostedalio ledynas

**Jostedalio ledynas** (nor. *Jostedalsbreen*) – didžiausias Europos žemyninėje dalyje esantis ledynas. Ledynas yra Sogno ir Fjordanės apskrityje, vakarinėje pietų Norvegijos dalyje. Didžiausias apskritai Europos ledynas yra Vatnajokiudlis Islandijoje.

Jostedalis išsidėstęs Luster, Balestrand, Jølster and Stryn savivaldybėse. Ledyno plotas 487 km². Šis ledynas – kalnų ledynas, likęs nuo paskutinio ledynmečio. Per paskutinį apledėjimą Jostedalio ledynas buvo dalis milžiniško kontinentinio ledyno, dengusio Skandinavijos šalis, Baltijos šalis ir kitas Šiaurės Europos šalis.

Jostedalio ledynas turi 22 atšakas (liežuvius). Turistų lankomiausias liežuvis – *Briksdalsbreen*. Netoli šio liežuvio įsikuręs Jostedalio ledyno nacionalinio parko direkcija ir informacinis, muziejinis pastatas.
Dalyvis

**Dalyvis** reikšmės:
* Dalyvis ir pusdalyvis (gramatikoje) – iš veiksmo kylanti daikto ypatybė, aplinkybė ar pats veiksmas. Dalyvis skirstomas į veikiamosios ir neveikiamosios rūšies dalyvius;
* Dalyvis – kompanionas, partneris, dalininkas grupėje, partijoje, komandoje;
* Lenktynių, varžybų dalyvis;
* Įvykio dalyvis;
* Spektaklio, vaidinimo veikėjas, veikiantysis asmuo.